Najčastejšie v prípadoch prenášaného tehotenstva 41. – 42. týždeň. Takisto však v prípadoch riadneho termínu medzi 38. – 41. týždňom, keď je plod dostatočne zrelý, no pôrodná činnosť sa nezačína ani v predpokladanom termíne. Vhodný je tiež Hamiltonov hmat, ak je plod ťažší ako 4 000 g, u ženy bola diagnostikovaná cukrovka, preeklampsia alebo jej odtiekla plodová voda, no iná pôrodná činnosť neprebieha. Realizovaný môže byť len v prípade, ak je krčok maternice otvorený aspoň na 1 cm. Rodička musí vždy udeliť informatívny súhlas.